Чәрчән наһийә мәмур торидики учурларға қариғанда, йеқинқи күнләрдә йәр тәврәш апити йүз бәргән тура, көнчибулақ чарвичилиқ мәйданлирида уда қар яққан болуп һава температурисиму барғанчә төвәнлигән, бу җайлардики амма йәр тәврәш вә қар апитигә тәңла учриған болуп, даириләрниң статистика қилишичә, өрүлгән қотан вә өйләр асасән мушу икки чарвичилиқ районлирида икән. Бу апәт районлирида телефон вә ток йоллириму кашилиға учриған болуп, апәттики хәлқтин мәлумат елиш мумкинчилики болмиди. Әмма көнчибулақ апәт райониға әһвал игиләшкә әвәтилгән, наһийилик һөкүмәт хәлқ ишлири идариси кадири лю лейниң янфон номуриға телефон улидуқ, гәрчә телефон уланған болсиму, лю лей бизниң әркин асия радиосидин хәвәр игиләватқанлиқимизни билип телефонни үзди.